stanford-oval/wikipedia huggingface dataset:
Matija Nastasić

Matija Nastasić Cityn paidassa.
Matija Nastasić (s. 28. maaliskuuta 1993 Valjevo, Jugoslavia) on serbialainen jalkapalloilija. Hän on edustanut serbialaisia FK Partizania ja lainasopimuksella FK Teleoptik Zemunia, italialaista Fiorentinaa, englantilaista Manchester Cityä, tammikuusta 2015 kesään 2021 saksalaista Schalke 04:ää (ensimmäiset puoli vuotta lainalla Manchester Citystä) ja kaudella 2021–2022 jälleen Fiorentinaa. Hän siirtyi syyskuussa 2022 Espanjan La Ligassa pelaavaan Mallorcaan. Hän on pelipaikaltaan keskuspuolustaja.
Nastasić on pelannut vuoden 2022 loppuun mennessä Espanjan La Ligassa viisi ottelua. Italian Serie A:ssa hän on pelannut 31 ottelua ja tehnyt niissä kaksi maalia. Englannin Valioliigassa hän on pelannut 34 ottelua ilman tehtyjä maaleja. Saksan Bundesliigassa hän on pelannut 122 ottelua ja tehnyt yhden maalin. Hän voitti Englannin-mestaruuden ja liigacupin 2014. Mestarien liigassa hän on pelannut Manchester Cityssä yhdeksän ja Schalkessa kahdeksan ottelua, Eurooppa-liigassa Schalkessa kymmenen peliä.
Nastasić pelasi Serbian A-maajoukkueessa ensimmäisen kerran helmikuussa 2012 Kyprosta vastaan. Vuoden 2022 loppuun mennessä hän on pelannut 34 maaottelua eikä ole tehnyt niissä yhtään maalia. MM-karsintaotteluja hän on pelannut 19 ja EM-karsintaotteluja viisi.
Matti Kangaskoski

Matti Kangaskoski (s. 1983) on runoilija, prosaisti, esiintyjä ja kirjallisuuden ja filosofian tutkija. Hän sai vuonna 2020 Yleisradion Tanssiva karhu -runopalkinnon ruonokokoelmallaan Johdatus pimeään. Kangaskosken esikoiskokoelma Tältä sinusta nyt tuntuu oli ehdolla Helsingin Sanomien kirjallisuuspalkinnon saajaksi.
Kangaskoski on syntynyt Oulussa ja asuu Helsingissä.
Kangaskoski on väitellyt tohtoriksi Helsingin yliopiston yleisestä kirjallisuustieteestä ja saksalaisesta Justus Liebig -yliopistosta väitöskirjalla digitaalisen runouden luku- ja tulkintastrategioista. Hän opettaa Kriittisessä korkeakoulussa. Hän on jäsenenä black mödernism -kollektiivissa ja kitaristina yhtyeessä Sata kaskelottia.
Virpi Alanen kirjoittaa Parnasson-arviossaan, että Kangaskoski tarkastelee Pääkalloneuvotteluissa maailman pääkallotoimijan välityksellä, jolloin ihmiselon banaliteetteihin saadaan etäisyyttä. Hän pitää teosta hauskana. Typografisten kokeilujen vuoksi loppupuolella sisältö hiipuu. Graafisesta suunnittelusta vastaa Kangaskosken sisar Leena Kangaskoski, jonka jäljiltä kannet ova "nerokkaat" ja saumattomasti osa teosta. Kirja on runoa EAN-koodia myöten.
Teokset

Johdatus pimeään.  (Runokokoelma)  Helsinki:  Teos, 2020.  ISBN 978-952-363-046-8.
Pääkalloneuvottelut.  (Runokokoelma)  Helsinki:  Teos, 2017.  ISBN 978-951-851-745-3.
Reading digital poetry : interface, interaction, and interpretation.  (Väitöskirja)  Helsinki:  University of Helsinki, 2017.  ISBN 978-951-51-3184-3.
Sydänmarssi : vapaus I.  (Romaani)  Helsinki:  Teos, 2014.  ISBN 978-951-851-610-4.
Tältä sinusta nyt tuntuu.  (Runokokoelma)  Helsinki:  Teos, 2012.  ISBN 978-951-851-420-9.
Medisiina D

| Medisiina D |
| --- | --- |
 Medisiina D toukokuussa 2018
Sijainti:  I kaupunginosa, Turku
Rakennustyyppi:  toimistorakennus, opetusrakennus
Perustettu:  2015
Valmistumisvuosi:  2018
Suunnittelija:  pääsuunnittelija Janne Helin, Schauman Arkkitehdit Oy
Rakennuttaja:  Suomen Yliopistokiinteistöt Oy
Urakoitsija:  NCC Rakennus Oy (projektinjohtourakoitsija)
Omistaja:  Suomen Yliopistokiinteistöt Oy
Käyttäjä:  Turun yliopisto, Varsinais-Suomen sairaanhoitopiiri, Turun ammattikorkeakoulu, Terveyden ja hyvinvoinnin laitos
Kerrosluku:  8
Bruttoala:  25 466 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Medisiina D on Turussa sijaitseva lääketieteen opetus-, tutkimus- ja diagnostiikkatilojen uudisrakennus, jossa toimii Turun yliopisto, Varsinais-Suomen sairaanhoitopiiri (VSSHP), Turun ammattikorkeakoulu ja Terveyden ja hyvinvoinnin laitos (THL). Rakennuttaja on Suomen Yliopistokiinteistöt Oy. Rakennusprojektin valmistelevat työt alkoivat lokakuun puolivälissä 2015 ja louhinta- ja maanrakennustyöt marraskuussa. Rakennus valmistui kesällä 2018. Hankkeen pääsuunnittelija on arkkitehti Janne Helin Schauman Arkkitehdit Oy:stä. Rakennushankkeen kustannusarvio on noin 80 miljoonaa euroa. Projektinjohtourakoitsija on NCC Rakennus Oy ja sopimuksen arvo on noin 60 miljoonaa euroa. A-Insinöörit Rakennuttaminen Oy vastaa rakennuttamisesta ja valvonnasta.
Medisiina D joulukuussa 2017.
Rakennus sijoittuu I kaupunginosaan Kupittaan kampusalueelle Kiinamyllynkadulle. Se rajoittuu etelässä katualueeseen, lännessä ja pohjoisessa Turun yliopistolliseen keskussairaalaan (TYKS) ja idässä junarataan rataosalla Helsinki–Turku sekä valtatie 1 eli Helsingin valtatiehen. Medisiina D sekä VSSHP:n uusi T3-sairaala tiivistävät Tyksin kantasairaalan aluetta kampusmaiseksi sijoittuen T-sairaalan ja A-sairaalan väliin.
Tilat jakautuvat toimijoiden kesken seuraavasti: VSSHP 51 %, Turun yliopisto 31 %, Turun ammattikorkeakoulu 11 % ja THL 7 %. Rakennuksessa on tarkoitus toimia 600 työntekijää ja 1 400 opiskelijaa päivittäin.
Rakennuksen bruttoala on 25 466 neliömetriä ja kerrosluku kahdeksan. Kahdeksan kerroksen lisäksi rakennuksessa on kellarikerros ja talotekniikankerros. Kaksi ensimmäistä kerrosta ovat avoimia julkisia tiloja. Ensimmäiseen kerrokseen sijoittuu luentosaleja, ryhmätiloja, liiketiloja ja lounasravintola. Toisessa kerroksessa on opetuslaboratorioita ja hammashoidon opetusyksikkö. Kerroksissa 3–8 on eri yksiköiden laboratorio- ja toimistotiloja. Taloon sijoitetaan BSL-3 tason turvalaboratorio, jossa tutkitaan vakavia tarttuvia tauteja. Rakennuksessa pyritään kestävän kehityksen mukaisiin tilaratkaisuihin, rakenteisiin sekä materiaaleihin ja tilaratkaisuissa tilojen monikäyttöisyyteen ja joustavuuteen.
Matolammi (Kalvola)

| Matolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°57′39″N, 24°02′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Sitturinojaan 
Järvinumero:  35.885.1.013
Mittaustietoja
Pinnankorkeus:  137,1 m  
Rantaviiva:  0,698 km  
Pinta-ala:  1,835 ha  
 fiMatolammi 
Matolammi  on Kanta-Hämeessä Hämeenlinnan Kalvolan Rimmilän kylän lähellä sijaitseva lampi.
Maantietoa

Lammen pinta-ala on 1,8 hehtaaria ja se on 300 metriä pitkä ja 100 metriä leveä. Sen rantaviivan pituus on 700 metriä ja sen autiot rannat ovat soistunutta metsämaata. Lammelle ei johda tietä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 137,1 metriä mpy. Siihen on johdettu kolme suo-ojaa, joista yksi johtaa vettä pois lammesta. Se poistuu Lankkusuolta koilliseen päin ja yhtyy Renkajärveen laskevaan Sitturinojaan.
Matolammi (Tampere)

| Matolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°42′00″N, 23°50′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.071
Mittaustietoja
Pinnankorkeus:  110,8 m  
Rantaviiva:  0,46 km  
Pinta-ala:  1,013 ha  
Saaria:  ei saaria 
 fiMatolammi 
Matolammi  on Pirkanmaalla Tampereen Polsossa Teiskon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 110,8 metriä mpy.
Matija Ljubek

| Mitalit | Mitalit | Mitalit |  |
| --- | --- | --- | --- |
|  Matija Ljubekin hauta. |  Matija Ljubekin hauta. |  Matija Ljubekin hauta. |  |
Maa:   Jugoslavia
Miesten melonta
|  Olympialaiset  |  Olympialaiset  |  Olympialaiset  |  |
|  Kultaa | Montreal 1976 | C1 1000 m |  |
|  Kultaa | Los Angeles 1984 | C2 500 m |  |
|  Hopeaa | Los Angeles 1984 | C2 1000 m |  |
|  Pronssia | Montreal 1976 | C1 500 m |  |
Matija Ljubek (22. marraskuuta 1953 – 11. lokakuuta 2000) oli kroatialainen meloja ja olympiavoittaja, joka kilpaili Jugoslavialle. Hän voitti urallaan kaksi kultamitalia, yhden hopeamitalin ja yhden pronssimitalin olympialaisista. Kultaa Ljubek voitti Montrealista 1976 1000 metrin yksikkökilpailussa ja Los Angelesista 1984 500 metrin kaksikkokilpailusta. Hopeamitalinsa hän sai Los Angelesista 1000 metrin kaksikossa ja pronssia Montrealista 500 metrin yksikössä. Hänen valmentajanaan toimi László Hingl.
Ljubek kuoli, kun hänen sukulaisensa ampui hänet erimielisyyksien takia.
Matolammi (Ylöjärvi)

| Matolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°44′13″N, 23°36′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Ylijokeen 
Järvinumero:  35.315.1.001
Mittaustietoja
Pinnankorkeus:  129,9 m  
Rantaviiva:  0,399 km  
Pinta-ala:  1,082 ha  
Saaria:  ei saaria 
 fiMatolammi 
Matolammi  on Pirkanmaalla Ylöjärvellä Pengonpohjan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,1 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Ylijoen valuma-alueeseen (35.315) se kuuluu. Lammen vedenpinnan korkeus on 129,9 metriä mpy.
Mario Party: The Top 100

| Mario Party: The Top 100 |
| --- | --- |

Kehittäjä:  Nd Cube
Julkaisija:  Nintendo
Jakelija:  Nintendo eShop
Ohjaaja:  Tsutomu Komiyama
Tuottaja:  Keisuke Terasaki Toyokazu Nonaka Toshiaki Suzuki Atsushi Ikeda Kenji Kikuchi
Säveltäjä:  Masayoshi Ishi Sara Sakurai
Pelisarja:  Mario Party
Julkaistu:  NA 10. marraskuuta 2017PAL 22. joulukuuta 2017HK/JP/ROC 28. joulukuuta 2017
Lajityyppi:  partypeli
Pelimuoto:  yksinpeli, moninpeli
Ikäluokitus:  PEGI: 3 ESRB: E
Alusta:  Nintendo 3DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK       : 
Mario Party: The Top 100, Japanissa nimeltään Mario Party 100 Minigame Collection (マリオパーティ１００ ミニゲームコレクション Mario Pāti 100 Minigēmu Korekushon), on Nd Cuben kehittämä ja Nintendon julkaisema partypeli. Peli julkaistiin Nintendo 3DS:lle Pohjois-Amerikassa 10. marraskuuta, PAL-valtioissa 22. joulukuuta, ja Japanissa 28. joulukuuta 2017. Mario Party: The Top 100 sisältää 100 minipeliä jotka on otettu aiemmista Mario Party -pelisarjan kotikonsoleille julkaistuista peleistä ja niitä on visuaalisesti päivitetty.
Mario Party: The Top 100 sai pääosin ristiriitaisen vastaanoton, Metacriticin 40 arvosteluun pohjautuvan keskiarvon ollessa 59/100. Japanissa peliä myytiin ensimmäisen viikon aikana 52 181 kopiota ja sijoittui Japanin viikon myydyimpien pelien listan sijalle viisi.
Käännös suomeksi
M-52 (1934)

| M-52 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  17. marraskuuta 1932
Laskettu vesille:  18. tammikuuta 1934
Palveluskäyttöön:  9. syyskuuta 1934
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-52 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 17. marraskuuta 1932. Alus laskettiin vesille 18. tammikuuta 1934 ja otettiin palvelukseen 9. syyskuuta.
Palvelus

Alus siirrettiin elokuussa 1932 Tyynenmeren laivastoon, mistä se palautettiin 1943 Mustallemerelle.
M-4 (1933)

| M-4 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  1. huhtikuuta 1933
Laskettu vesille:  18. marraskuuta 1933
Palveluskäyttöön:  2. kesäkuuta 1934
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-4 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 1. huhtikuuta 1933. Alus laskettiin vesille 18. marraskuuta ja otettiin palvelukseen 2. kesäkuuta 1934.
Palvelus

Alus siirrettiin 1934 Tyynenmeren laivastoon.
M-34 (1940)

| M-34 |
| --- | --- |

Aluksen vaiheet
Rakentaja:  Nikolajevin eteläinen telakka, Nikolajev
Kölinlasku:  22. helmikuuta 1939
Laskettu vesille:  23. kesäkuuta 1940
Palveluskäyttöön:  31. joulukuuta 1940
Poistui palveluskäytöstä:  kadonnut joulukuu 1941
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-34 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Nikolajevista Martin telakalta, missä köli laskettiin 22. helmikuuta 1939. Se laskettiin vesille 23. kesäkuuta 1940 ja otettiin palvelukseen 31. joulukuuta.
Palvelus

Palvelukseen otettaessa alus liitettiin Neuvostoliiton Mustanmeren laivastoon. Se katosi joulukuussa 1941 Mustallamerellä tuntemattomasta syystä.
M-32 (1940)

| M-32 |
| --- | --- |

Aluksen vaiheet
Rakentaja:  Nikolajevin eteläinen telakka, Nikolajev
Kölinlasku:  31. elokuuta 1938
Laskettu vesille:  26. helmikuuta 1940
Palveluskäyttöön:  31. lokakuuta 1940
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-32 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 26. helmikuuta 1940 ja otettiin palvelukseen 31. lokakuuta.
Palvelus

Palvelukseen otettaessa alus liitettiin Neuvostoliiton Mustanmeren laivastoon. Se vaurioitui 23. kesäkuuta 1942 Sevastopolissa höyrystyneen polttoaineen räjähtäessä. Alus oli joulukuusta 1942 Kaspianmeren laivueessa, kunnes se palasi marraskuussa 1943 Mustallemerelle.
Mellbyn piiri

Mellbyn piiri voi tarkoittaa seuraavia Ruotsin piirejä:
Mellbyn piiri (Länsi-Götanmaa), piiri Lidköpingin kunnassa
Mellbyn piiri (Småland), piiri Eksjön kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mellby distrikt”, voi hakea sivunnimihaulla, laajalla sivunnimihaulla tai tekstihaulla.
M-31 (1940)

| M-31 |
| --- | --- |

Aluksen vaiheet
Rakentaja:  Nikolajevin eteläinen telakka, Nikolajev
Kölinlasku:  31. elokuuta 1938
Laskettu vesille:  25. helmikuuta 1940
Palveluskäyttöön:  31. lokakuuta 1940
Poistui palveluskäytöstä:  upotettu 2. lokakuuta 1943
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-31 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Nikolajevista Martin telakalta, missä köli laskettiin 31. elokuuta 1938. Se laskettiin vesille 25. helmikuuta 1940 ja otettiin palvelukseen 31. lokakuuta.
Palvelus

Palvelukseen otettaessa alus liitettiin Neuvostoliiton Mustanmeren laivastoon. Alus joutui 2. lokakuuta 1943 Saksan ilmavoimien lentokoneen maaliksi 110 merimailia Takilinniemestä etelään. Alus upposi hyökkäyksessä.
Meller

Meller tai Melleri on muun muassa seuraavien henkilöiden sukunimi:
Dali Meller (s. 1991), suomalainen jalkapalloilija
Ida Meller (1856–1896), suomalainen kuvanveistäjä
Jorma K. Meller (1952–2016), suomalainen toimittaja ja kirjailija
Leo Meller (1915–1990), suomalainen toimittaja ja ohjelmajohtaja
Leo Meller (s. 1942), suomalainen saarnaaja ja kirjailija
Nina Genke-Meller (1893–1954), ukrainalais-venäläinen taidemaalari ja lavastaja
Runa Meller (o.s. Kullberg , oik. Rut Åman, 1915–1999), suomenruotsalainen runoilija
Stefan Meller (1942–2008), puolalainen diplomaatti, akateemikko ja ministeri
Arto Melleri (1956–2005), suomalainen kirjailija
Jorma Melleri, suomalainen toimittaja, Arto Mellerin veli
Sara Melleri (s. 1986), suomalainen näyttelijä ja laulaja, Arto Mellerin tytär
Taina Melleri (Nadja Pyykkö, o.s. Saario, 1946–2007), suomalainen elokuvaohjaaja ja näyttelijä, Arto Mellerin puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mario Pio Gaspari

Mario Pio Gaspari (8. huhtikuuta 1918 San Felice sul Panaro – 23. kesäkuuta 1983) oli italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 21. heinäkuuta 1940 ja nimitettiin apostoliseksi delegaatiksi Meksikoon sekä Numidan titulaariarkkipiispaksi 6. kesäkuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.
Gaspari sai 16. marraskuuta 1977 nimityksen apostoliseksi pro-nuntiukseksi Japaniin. Hän kuoli 65-vuotiaana virassa.
Melle (Deux-Sèvres)

| Melle |
| --- | --- |
 Hôtel de Ménoc Mellessä.
Valtio:  Ranska
Hallintoalue:  Poitou-Charentes
Departementti:  Deux-Sèvres
Arrondissementti:  Niort
Kantoni:  Melle
Hallinto:  
 – Pormestari:  Yves Debien
Pinta-ala:  
 – Kokonaispinta-ala:  9,76  km²
Väkiluku (2012):  3 673
Postinumero:  79500
Infobox OKVirheellinen NIMI-arvo: 
Melle on Ranskan kunta Deux-Sèvresin departementissa Poitou-Charentesin hallintoalueella. Kymmenen neliökilometrin laajuisessa kunnassa oli vuoden 2012 väestönlaskennassa 3 673 asukasta. Suurimmillaan asukasluku oli 1970-luvun lopulla, noin 4 000.
Mellestä ovat kotoisin sosialistien vuoden 2007 presidenttiehdokas Ségolène Royal, matemaatikko ja fyysikko Marcel Brillouin sekä elokuvaohjaaja Laurent Cantet.
Melle perustettiin Kaarle Suuren valtakaudella hopeakaivokseksi, ja kaupungissa sijaitsi jonkin aikaa myös Ranskan rahapaja. Aachenista löytynyt Kaarle Suuren aikainen kolikko on merkitty lyödyksi Metullossa eli Mellessä. Vanha hopeakaivos on nykyisin matkailukohde.
Mellen muita nähtävyyksiä ovat jopa 1600-luvulta peräisin olevat kaupunkitalot sekä Saint-Hilairen kirkko, joka on Unescon maailmanperintökohde ja Santiago de Compostelaan kulkeneen pyhiinvaellusreitin levähdyspaikka. Kaupungissa on myös vanhoja pesula- ja terveyskylpylärakennuksia. Mellen arboretumissa eli puulajipuistossa on nähtävillä yli sata ruusulajiketta ja kaikkiaan yli tuhat kasvilajia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Melle (Deux-Sèvres) & en:Melle, Deux-Sèvres
Kuvia tai muita tiedostoja aiheesta Melle (Deux-Sèvres) Wikimedia Commonsissa
Matti Remes

Matti Remes (1704 Kiuruvesi – 1765 Kiuruvesi) oli suomalainen kansanrunoilija. Hänen Iisalmen kirkkoherran muistolle kirjoittamansa kalevalamittainen muistoruno julkaistiin arkkiveisuna Turussa vuonna 1758. Tämä on ensimmäinen tunnettu teksti, jossa käytetään Kalevalan alkusäettä ”Mieleni minun tekevi, ajuni (=aivoni) ajattelevi”. Henrik Gabriel Porthan esittelee teoksessaan ”Tutkimus suomalaisesta runoudesta” Matti Remeksen runon hyvänä esimerkkinä suomalaisesta kansanrunoudesta. Matti Remeksen veli Paavo Remes julkaisi veljensä kuoleman johdosta kuuluisan ”huolirunonsa”.
Kirjallisuutta

Porthan, Henrik Gabriel. Tutkimus suomalaisesta runoudesta.
Klinge, Matti 2006. Iisalmen ruhtinaskunta
MachineGames

| MachineGames |
| --- | --- |

Perustettu:  2009
Kotipaikka:   Uppsala, Ruotsi
Toimiala:  videopeliteollisuus
Tuotteet:  videopelit
Emoyhtiö:  ZeniMax Media
Kotisivu:  www.machinegames.com
Infobox OKVirheellinen NIMI-arvo: 
MachineGames on ruotsalainen, vuonna 2009 perustettu videopelien kehittäjä. Yrityksen ovat perustaneet Starbreeze Studiosin perustajajäsenet.
ZeniMax Media on ostanut yrityksen vuonna 2010 ja yritys on nimetty uudestaan ZeniMax Sweden AB. Yrityksen nimi on kuitenkin edelleen muodossa MachineGames julkaisutiedoissa.
Tammikuussa 2021 kerrottiin yrityksen kehittävän Indiana Jones -aiheista peliä, mutta tarkempia tietoja ei kerrottu. Joulukuussa 2022 kerrottiin Starbreeze Studiosille työskennelleen Jens Anderssonin liittyneen pelin kehitykseen Axel Torveniusin ja Jerk Gustafssonin rinnalle.
Pelit

Wolfenstein: The New Order (2014)
Wolfenstein: The Old Blood (2015)
Wolfenstein II: The New Colossus (2017)
Wolfenstein: Youngblood (2019)
Wolfenstein: Cyberpilot (2019)
Aiheesta muualla

MachineGames kotisivut
Yrityksen profiili MobyGamesissä (englanniksi)
Markku Torkkeli

| Markku Torkkeli |
| --- | --- |
 Torkkeli (oikealla) suunnilleen vuonna 1960.
Henkilötiedot
Koko nimi:  Markku Torkkeli
Syntynyt: 19. maaliskuuta 1943 (ikä 81)
Kansalaisuus:   Suomi
Koripalloilija
Pituus:  193 cm
Pelaajaura
Seurajoukkueet
1960–1969:   Työväen Maila-Pojat
Markku Torkkeli (s. 19. maaliskuuta 1943) on suomalainen kilpauransa päättänyt koripalloilija.
Työväen Maila-Poikien kasvatti Torkkeli edusti kasvattajaseuraansa miesten SM-sarjassa vuosina 1960–1969. Hän saavutti urallaan SM-hopeaa kaudella 1964–1965.
Torkkeli on toiminut pelaajauransa jälkeen muun muassa Suomen Koripalloliiton tehtävissä.
Matti Retula

Matti (Matts) Retula (Kartano) (5. huhtikuuta 1817 Sääksmäki – 29. tammikuuta 1869 Tyrväntö) oli suomalainen maanviljelijä ja valtiopäivämies.
Retula oli ratsutilallinen ja maanviljelijä Tyrvännöstä. Hän oli Tammikuun valiokunnan jäsen, mukana keisaria Hämeenlinnaan tervehtimään tulleessa lähetystössä 1863 ja  talonpoikaissäädyn edustaja valtiopäivillä 1863–1864, missä hän edusti Janakkalan tuomiokuntaa. Valtiopäivillä Retula teki anomuksen majoitusvelvollisuuksien rasitusten tasaamisesta. Hän oli myös valitsijamies, toimitusvaliokunnan jäsen ja puhemiesneuvoston varajäsen.
Aiheesta muualla

Ylikartanon historiaa